1939 m. balandžio 15 d. Ii metai. 


SAKYK 


Tėvyne mano miela, 
Tėvyne mano brangi! 
Kodėl vis apsiniaukus 
Plati tavo padangė? 
Kodėl vis temdo saulę 
Tau pilkas debesėlis 
Ir pakelėse laužo 
Medžius audra įšėlus? 
Sakyki, tėviškėle, 
Sakyk, mano tėvyne, 
Kuo galim tau padėti, 
Savus vargus pamynę? 
V. Kuolaitis 

Gandras parlėkė 


Gandras, gandras jau sugrįžo — Po.sparnais ką tu slepi, 
Su pavasariu gražiu — Ką gi tu tenai turi? 

Ir nuskrido nusileido Dėdė tave pavadinsim, 

Iš padangių pamažu. Jei tik dovanų dalinsi. 

— Sveikas, sveikas, ilgakoji! = — Turiu daug jau dovanų 
Kur buvai, kur tu skrajojai? Mažų vaikams nešu jų — 
Sveikas gyvas pas mus grįžęs Tai pietų vėjelį švelnų 


Iš plačios dangaus mėlynės. Ir linksmumą jauną, dailų. | 


— (Giandre, gandre, kaip gerai, 
Kad pas mus tu parskridai. 
Mums bus gera, bus smagu — 
Šoksim pievoj kadriliu... 


Vyt. Tamulaitis 


OO O 


„Sudiev, žiemuže! 


Šiandieną man sakė Dirvonus kalvotus 
Mamytė miela, | Purenti pradės, 
Kad jau iškeliauja Dainas vieversėlio 
Žiemužė žila. . Artojai girdės. 

- Upelis čiurlena, ` - Nereikia žiemužės, 
Nėra jau ledų, | „Nereikia. seniai, 
Daržely netrukus O kam tas jos šaltis, 
Sulauksim žiedų. ` 10 kam purvynai, 


` Pavasari mielas, 

Pavasari tu! 

Mes ilgimės saulės, 

Mes laukiam žiedų! | 
E J. Iškauskas 


hV di k 

Garneli, garneli, 
Atnešk man brolelį, 

O jei turi gerą širdelę, 
Atnešk ir mažą seselę... 

Gyveno girioje šernas. Per 
dieną jis gulėdavo girios tan- 


kumyne, o kai ateidavo nak- 


tis, eidavo ieškoti maisto. 

Pamiškėje apsigyveno dar- 
žininkas. Jis darže prisodino 
ropių, morkų, burokų. Daržą 
aptvėrė, jo viduryje pastatė 
baidyklę. Tvora buvo nestipri 
ir baidyklė nebaisi, bet jos ki- 
tiems sakydavo: 
daržas ir svetimiems jan vaikš- 
čioti draudžiama“. Kiti žvė- 
rys i tą daržą ir nevaikščiojo, 
dargi iš tolo jį lenkė. Ne toks 
buvo šernas. 

Kartą atėjęs šernas sulau- 
žė tvorą, įsivertė daržan ir 
pradėjo ėsti daržoves. Ir ne 
tiek jis ėdė, kiek kniso ir nai- 
kino. Atėjęs daržininkas pa- 
matė Babas jam žalą ir 
sako: 

— Na, palauk tu! Nebijai 
mano baidyklės, neaplenki tvo- 
ros, tai aš tave kitaip pamo- 
kinsiu. 

Ir pasišaukė medžiotoją. 

Medžiotojas per išlaužtąją 


Berželis ir aš... 


Ko, berželi, viduj lauko 

Taip žemai siūbuoji? 

Gal tau liūdna, kad pats vienas 
Su vėju kovoji? 


V.-A:R:P.E LS 


„čia ne tavo 


Aš padėsiu tau, berželi, 
„Su vargais kovoti, 

Nes ir aš esu bedalis. 
"Šiam pasaulio plote... 

Drąsuolis 


tvoroje spragą ištiesė virvę, 
vieną jos galą pririšo prie 
šautuvo gaidžiuko, o šautuvą 
taip padėjo, kad iššautų į šer- 
ną, kai jis eis daržan pro 
spragą. 

Nakti ir vėl atėjo šernas. 
Priėjo jis prie spragos ir pa- 
matė virvę. 

— Kas man toji virvė, — 


pamanė jis. — Aš galėjau 
tvorą išversti, nutrauksiu ir 
virvę. 


Žengė jis žingsnį, įtempė | 
virvę, paspaudė šautuvo gai- 
džiuką, ir pasigirdo šūvis. Iš | 
šerno šono ištriško. kraujo | 


lašai. Šernas, lėtu žingsniu | 
nuėjo miškan. 4 
Rytą atėjęs medžiotojas. 


pamatė kraujo lašus ir visa | 
suprato. Jis nuėjo taku, kraujo | 
lašais nužymėtu, ir tankumy- | 
ne rado nebegyvą šerną. Pa- | 
rėjęs namo, pasikinkė kumelę | 
ir atvažiavęs isivertė šerną | 
vežiman. Jis ir jo šeima ilgai 
turėjo gardžios mėsos. 
Atsiuntė J. Dargužietis 


Gal tau ilgu, svyruonėli, 

Be tankios giružės, 

Kur daugiau yr tavo brolių, 
Vėjas kitaip ūžia? 


L. Basys. 

Naujas šepetukas ir nauja dėžutė 


Antanėlis kasdien rytą ir 
kasdien vakarą valo dantu- 
kus šepetuku, padažydamas 
jį į baltus miltelius. 

Kiekvienas taip daro. 

Taip, tik Antanėlis kažko- 
dėl taip stipriai spaudžia še- 
petuką i miltelius, 'kad dėžu- 


tėj pasidarė skylė, o šepetu- 
kas linko, linko, visai sulinko 
ir pagaliau trakšt ir nulūžo! 
Taigi šiandien mamytė pa- 
dovanojo Antanėliui naują še- 
petuką ir dėžutę su milteliais. 


Šepetukas labai gražus, jo 
kotelis gintarinis, blizga, žvil- 
ga kaip auksinis. Jo galvelė 
taip švelnutė, taip minkštutė, 
smegenų nebado. lr dėžutė 
puiki. Ji jau nebeprakiurs, nes 
nebe popierinė, ji iš gražios 
ir puikios medžiagos padaryta, 
tik Antanėlis nežino, kokia tai 
medžiaga. Dėžutės viršuje pa- 
pieštas berniukas, besišypsąs 
ir berodąs baltus kaip sniegas 
dantis. 


Antanėlis labai džiaugiasi 
mamytės dovanomis. 


— uu —— 


Pavasarėlis. 


Jau atskrido paukštužėliai 
Iš šiltų kraštų, 

Užkukavo gegutėlė 

Tarp žalių šakų. 


Ei vaikučiai, ei mielieji, 
Kelkitės greitai! 

Mes nueisim žalion pievon 
aisime smagiai. 


Na, ir žaidėm, šokinėjom, 
Daineles dainavom. 
O gegutė tarp šakelių 


Mums gražiai kukavo. 


Gegutė 


$ „ak 

VARPELIS 


Upeliui patvinus 


„Visur sutirpo sniegas. Pilnos 
upės vandens. O mūsų upelio 
krantai nebeišlaikė pavasario van- 
denų ir išsiliejo, išsiliejo kaip jū- 
ra. Visas pievas apsėmė. 

Upelyje vanduo toks drumzli- 
nas, dargi juodas, bet pievose 
kiek aiškesnis. Pakraščiuose kai 
kur žolelė ėmė rodytis, 

— Sveiki gyvi, sveiki gyvi!— šau- 
kia linksmai lakstydamos pempės. 

Laksto, vartaliojasi, o jų švie- 
siai sidabruotos pasparnės blizga 
prieš saulę. 

— Visur apsemta! Visur ap- 
semta! — šaukia senė pempe. — 
Nė vieno pernykščio kupsto ne- 
matyti! Skriskim padirvėn. Skris- 
kim padirvėn! — ragina savo drau- 
ges. 

Nulėkė. 
nuo -grumsto 
suartą dirvoną. 

— Sesut, brolyt! — sako viena 
jauniklė pempelė. — Tai geros čia 
slepynės po grumstu. Susisukim 
lizdus, čia niekas neatras, 

— Ką tu kalbi, — perspėja se- 
noji pempė.—Tu nieko nesupranti, 
širdele. Čia lizdo negalima sukti, 
nes netrukus ateis ūkininkai akėti 
ir išdraskys lizdą. Reikia palaukti, 
kol vanduo pievose nusės, tuomet 
ten pasiieškosime sau saugios vie- 
telės lizdui sukti. 

Jaunoji nepasitikėdama pažvel- 
gė į savo patarėją. Norėjo prieš- 
tarauti, bet staiga iš už grumsto 
“pasirodė katinas, ir pempės greitai 
nuskrido klykdamos: 


Vaikščioja, šokinėja 
ant grumsto per 


a inas I 


— Lėksim, skriskim, kol dar 
gyvi! Vagis! Vagis! 
Tuo tarpu varlės labai buvo 


patenkintos šiuo potvyniu. 

— O, kūmut, gerai, kurr... kurr... 
Kad taip būtų visuomet, kurr... kurr... 
O kad taip visas pasaulis apsisem- 
tų, kurr... kurr... Tai plaukytume 
dieną ir naktį, kurr.. kurr... — kal- 
bėjosi būrelis varlių, susigužusių 
padirvėje prieš saulutę. 

— Tik vienas mums neramu- 
mas, kad tas ilgakojis jau parlėkė, 
man sakė viena kūmutė, kurr... 

— O aš jums pasakysiu, kad šie- 
met nėra ko jo bijoti, kurr... tiesą 
sakau, kad galime būti ramios, 
miegoti užsimerkusios, kurr... 

— Kaip tai? prašom pasakyti 
mums, kūmute, — ne juokais su- 
sidomėjo visos varlytės. 

— Labai paprastai: šiemet il- 
gakojis prigėrė, juk matote, kiek 
vandens visur! 


— Gerai tu sakai! prigėrė... 
Vargšas gandrelis! O nieko sau 
paukštis buvo, — ėmė gailintis 
kūmutės. 


— Gaila, gaila! Ai, ail.. 

Nežinia kiek dar būtų mūsų 
varlelės aimanavusios ir gailinu- 
sios gandrelio, tik staiga suriko 
nesavu balsu vyresnioji varlė: 

— Gandras! 

Visos varlės puolė gelmėn' ir 
pasislėpė. 

— Kle, kle, kle! — piktai su- 
kaleno gandras ir nuskrido toliau- 


Dilgė. 

O kad užaugę mes galėtume tokiais dideliais automobiliais važinėti! 


/ 


- Ei, pavasarėli 


Ei, pavasarėli, "Ar apie tuos vandens || : 
Mielas mūsų draugei Kur audringai ūžia? : | 
Pasakyk, ko rymo - Ar apie tėvynės Kad 32 
Topoliai suauge? || Plačiąją jūružę, || "p 
Ką jie tyliai kužda | Kurios piktas priešas.. 
Palei mūsų sodžių? Mums visad pavydi, 
Mes nebesuprantam Kur žvejelių burės 
Jų slaptingų žodžių. Vasarą sužydi? 
Ar apie šį kraštą? A En pavasareli O 
Ar apie mūs žemę? | Mielas mūsų drauge! 
Ar apie tuos bokštus, „Mūs jauni siekimai 


Kurie dangų remia? Su tavim suaugę. V. Kuolaitis 


M 

ViRGR PE LLS 


Namų dvasia 


Estų liaudies pasaka 


Viename dvare ponas įsakė vi- 
rėjui pagaminti jam pietus. 

Ant ugnies jau buvo užkaistas 
„katilas, kuriame virė kelių avinėlių 
mėsa. Virėjas sėdėjo priešais židinį 
ir kurstė ugnį. Staiga išėjo iš pa- 
krosnio nykštukas ir prašo: 

— Mielas drauge, duok ir man 
paragauti valgio. Mano pilvas tuš- 
čias, o širdį taip maudžia, kaip 
išalkusiam žveėjui. 


— Negaliu duoti, nes ir taip di- 


delė šeima laukia, — atsako virėjas. 

— Duok nors lašelj viralo, — ne- 
siliauja prašęs mažasis žmogelis. 

— Na, tai jau imk, — nusilei- 
džia virėjas ir paduoda nykštukui 
samti viralo. 

Kai tik samtis atsidūrė nykš- 
tuko rankose, šis viena akimirka 
išvalgė viską, kas buvo katile ir 
pats išnyko pakrosnyje./ 

Ką dabar darys išsigandęs vi- 
rėjas?! 

Eina vargšas pas ponąir verk- 
damas papasakoja, kas atsitiko, 
Ponas iš karto nepatikėjo virėjui, 
bet kai šis dar kartą, net Dievu 
prisiekdamas, pasisakė, jog tai 
tikriausia tiesa, liepė vėl užkaisti 
ant ugnies naują katilą viralo, ta- 
čiau pridūrė: . 

— Kai vėlpasirodys nykštukas, 
— vožk jam samčiu per galvą! 

Virėjas nuėjo prie darbo ir ka- 
tilas vėl užvirė ant ugnies. 

Ir vėl ateina nykštukas pas vi- 
rėją ir prašo įpilti jam i maišelį, 
pakabintą ant kaklo, nors vieną 
samtį viralo. 

— Negaliu, —spiriasi virėjas.— 
Ponas liepė mušti tave samčiu 
per galvą. 

— Ne, nemušk manes, mielas 
drauge, — maldauja nykštukas. — 
Aš tau padėsiu, kai tave vargas 


Nr 15(50) 
ištiks. Mano žmona serga, nėra 
kas valgyt pagamina ir vandens 


atneša. Duok, įsipilsiu nors vieną 
samtį viralo į maišelį, kad bent 
kiek jai, vaitojančiai, pagelbėčiau. 

Virėjas galvoja: „Negi bus jis 
toks įžūlus ir susems visą viralą, 
kaip pirmiau. O pagaliau, kiek ai 
sergančiai reikia? 

Padavė samtį nykštukui, ir vi- 
sas viralas vėl atsidūrė maiše, ka- 
tilas ištuštėjo, o pats nykštukas 
išnyko. 

Kas dabar daryti? 

Virėjas, nuėjęs pas poną, ėmė 
dar labiau verkti ir skųstis. Ponas 
supyko, kaip ugnis, išbarė, išrėkė 
virėją ir pažadėjo išvyti iš namų, 
jei ir trečią kartą nemokės, kaip 
reikiant, darbo atlikti. Nykštuką 
įsakė tuoj užmušti, kai tik jis pa- 
sirodys virtuvėje. 


Vėl naujas katilas užvirė ant 
ugnies. 
Bet nykštukas ir vėl išdygo 


čia pat. Virėjas dabar čiupo samtį 
ir suriko: 
: -2—— Ronas 
tu melagi!. 
— Nemušk, brangus drauguži. 
Kas žino, koks nepriteklius ar ba- 
das tave gali ištikti. Aš tau tada 
padėsiu, jei galėsiu. Mano kūdikis 
badauja, ligonė žmona jau mirė, 
nėra kas man valgyt pagamina ir 
vandens atneša. Duok mano ma- 


liepė tave užmušti, 


žam vaikui nors pusę samčio vi- | 


ralo. 

Suminkštėjo virėjo širdis, ir ge- 
rasis žmogus šį kartą pasakė: 

— Na, kiek gali toks papūt- 
žandis suvalgyti?.. Imk sau.. 

Akimirkoj katilas ištuštėjo ir 
nykštukas išnyko iš akių. 

Dabar virėjui pasidarė karšta, 


k 

Jis numanė, kas jo laukia. Dre- 


bančiu balsu pranešė ponui: 
— Nykštukas ir vėl pavogė vi- 
ralą iš katilo! 


— Šalin, niekše! — aa po- 
mas. — Bet kadangi tu lig šiol iš- 
tikimai tarnavai, tai leidžiu tau 


nakvoti čia, o rytojiš ryto pasiimk 
visus savo daiktus ir eik, kur nori. 

Dabar ponas paskyrė ūkvedį 
valgiui virti ir pasakė: 

— Jei pasirodys nykštukas, už- 
mušk jj. 

— Gerai, pone, — atsakė ūkve- 


dys, — aš jam parodysiu! 
Pastatė ūkvedys katilą ant 
ugnies. Ir vėl nykštukas kyšt iš- 


lindo iš pakrosnio ir prašo viralo. 


— Valgyti tu nori, niekše!l — 
sušuko ūkvedys ir smogė samčiu 
mykštukui per galvą. Nykštukas 
nuriedėjo, kaip kamuolėlis, pakros- 
nin ir išnyko. 

Valgis išvirė, if- ponas buvo la- 
bai patenkintas. 

— Dabar nykštukas neberodys 
nosies, — pasakė jis. 

Rytojaus rytą virėjas pasiėmė sa- 
vo daiktus ir norėjo išeiti iš virtuvės, 

Staiga vėl pasirodo nykštukas. 
Jo galva aprišta skarele. Jis ir 
sako virėjui: 

— Eime, drauguži, atsisveikinsi 
su manim. Aš kai ką turiu tau 
kelionei. 

Virėjas  nužingsniavo 
nykštuką. Po krosnimi pasirodė 
didelė graži patalpa, kur buvo 
daug įvairių daiktų. Nykštukas per- 
vedė jį per pirmą kambarį, ir jie 
sustojo kitame mažame kambarė- 
lyje, ties lentynėle. Nykštukas paė- 
mė nuo lentynėlės dėžutę ir tarė: 


paskui 


— Imk, drauge, už savo gerą 
širdį. . Jeigu tau ko prireiks, pa- 
daužyk smiliumi viršelį ir pasakyk 
savo norą. 

Virėjas padėkojo nykštukui ir 
grįžo atgal į virtuvę. Cia buvo ir 
ūkvedys. Virėjas paėmė dėžutę 
ir taukštelėjo viršelį smiliumi, tar- 
damas: „Kuprinės kelionei!“ 

Tuojau atsirado kuprinė. Virė- 
jas vėl panorėjo kai kurių daiktų 
ir juos gavo, taukštelėdamas pirštu 
dėžutę. Ukvedys nežinojo, kaip ir 
atsistebėti šia dėžute. Pagaliau, jis 
klausia virėją: 

—- Sakyk man, iš kur ėmei to- 
kią brangią dėžutę? 

Virėjas papasakojo ūkvedžiui 
visa, kaip buvo, ir iškeliavo. „Jei 
taip, tai ir aš turiu gauti iš nykštu- 
ko tokią pat dėžutė“, galvojo virė- 
jas. „Vakarykštį smūgį aš atitaisy- 
siu. Palaukit tik, aš tuoj užkaisiu 


j6 


katilą ant ugnies! 
Ūlkvedys verda ir vis laukia, 
o nykštuko kaip nėr, taip nėr. Pa- 
galiau, ūkvedys šaukia: 
— Eik, drauguži, į svečius! 
Nykštukas pasirodė. | 
— Kam tu mane šauki? Valgio 
man pakanka dar iš virėjo gau- 
to, — sako jis. 

— Nors pamėgink, juk tatai 
nieko nekaštuoja,—sako ūkvedys. 
Nykštukas paragavo ir sako: 

— Lik sveikas! Eikš, atsily- 
ginsiul!.. 

— Tatai nieko nekaštuoja, — 
tvirtina ūkvedys ir linksmai nusi- 
teikęs eina paskui nykštuką. . 

"Ir ūkvedys gavo dėžutę. Išėjo iš 
nykštuko buveinės, nė nepadėkojęs 
ir nė žodžio neprataręs. Skubėjo pas 
po ir paprašė pažiūrėti, kas bus, 

ai jis pabarškins dėžutės viršelj. 

Pabarškino. Iš dėžutės iššoko 
nykštukas su geležine buože ir kad 
pradėjo pliekti ūkvedį ir poną! Kūlė 
jis juos tol, kol pusgyviai parvirto 
ant grindų, o nykštukas su dėžute 
išnyko. 

Po to niekas niekuomet jo ne- 
bemato. 


234 
Tylią 


Vieną tylią naktį 

Mėnuo užtekėjo, 

O auksinės žvaigždės 

Čia pas mus žiūrėjo. 
Iš dangaus Dievulis 
Siuntė angelėlius, 
Kad jie neštų žemei 
Džiaugsmo spindulėlius. 

naktį 


Skrido angelėliai 
Į vargingą žemę 
Pasakyt vargdieniams, 
Ką Dievulis lemia, 
Jie pripildė džiaugsmu 
Į vargdienių sielas 
Ir linksmi sugrįžo 
Pas Dievulį mielą. 
St. Krasauskas 


SARGIS 


Tai atsitiko mieste. Vieno kie- 
mo kampe buvo ląsta. Prie ląstos 
buvo pririštas Sargis. Sargis atrodė 
visuomet piktas ir niūrus. Nepri- 
sileisdavo nei vieno vaiko—pama- 
tęs tuoj urgzdavo. Jis mūsų, t. y. 
vaikų, nekęsdavo ir mes jo ne- 
kęsdavom. Kiekvienas mūsų bijo- 
davo Sargio kampan eiti. 

Kai šiandien pamanau apie tą 
Sargį, tai visai suprantu, kodėl 
tarp Sargio ir mūsų, t. y. vaikų, 
buvo toks nepasitikėjimas, tokia 
neapykanta. “i 

Mat, kiemo berniukai ir tarnai» 
tės nuolat jį koliodavo arba ak- 
meniu mėtydavo, o kiemo sar- 
gas kaskart, atnešdamas jam lakti, 
išbardavo jį, kodėl jis taip piktai 
į jį žiūrįs. Ne kartą jį kojornis 
spardydavo, o niekuomet jo nuo 
grandinės nepaleisdavo.. 

Nuostabus tai buvo šuo. ' Nors 
buvo tik trejų metų, bet atrodė 
"labai: senas, suvargęs, akys ap- 
traškanojusios, uodega pabrukta, 
plaukai ilgi, apskretę, ant kaklo 
kai kur nuo grandinės. prasitrynę. 

Mums, mažiems išdykėliams, 
niekuomet neateidavo galvon, kad 
Sargiui būtų daroma kokia skriau- 
da. Viens kito nesudrausdavome, 


Adis d 


jeigu kuris berniukas mesdavo 
į jį akmeniu. Dargi per garbę sau 
laikydavome, jeigu kuris geriau 
į Sargį pataikydavome. 

Atėjo Velykos. Visi susitarėme 
eiti į kaimyninį kiemą margučių 
ritinėti. Mane, jau bebėgantį pro 
duris, sulaikė motina: 

— Neik, tuoj ateis svečių. Eik 
padėk Onai sutvarkyti kambarį ir 
pats žmoniškiau apsirenk. 

Ona tai buvo mūsų tarnaitė. 
Pradėjome tvarkyti kambarį, Ona 
pasakojo visokias pasakas, o aš 
klausiau. Staiga krūptelėjome iš 
išgąsčio, dargi šluota iškrito man 
iš rankos: pasigirdo Sargio kauks- 
mas taip baisus, kad šiurpuliai 
perėjo man per kūną. 

— Dėl Dievo meilės, — pratarė 
Ona.—Tas bestija ir dienos metu 
kaukia. Tur būt kas nors mirs. 
Neužtenka jam nakties. 

— Kaip tai? Ir naktį jis Rau. 
kia?—paklausiau nustebes. 

— O kaip gi. Tiktai tu negirdi, 
nes miegi, kaip akmuo. O aš už- 
migti negaliu. Tur būt kuomet 
nors nugalabys tą šunpalaikį... 

"Kažkaip nejauku man pasidarė, 
nebesiklausiau tarnaitės žodžių, 


p 


„ne akmuo, tai pyragas, 

mečiau šluotą ir išbėgau su py- 
rago gabalu rankoje. Nebežinojau, 
kas su manim darėsi—ar įdomumo 
ar pasigailėjimo skatinamas, neju- 
čiomis atsidūriau prie Sargio ląstos. 


Nuostabas dalykas, kad ir mano 
baimė prapuolė. 
Sargis suurzgė, bet iš vietos 


nepasijudino. Mečiau Sargiui py- 
rago gabaliuką, bet jis jo nekliudė. 
Mečiau antrą, trečią, šuo nekliudė. 
Dargi galvos į mano - pusę neat- 
kreipė. 

— Esk, kvaily! — pratariau, — 
juk tai gardus pyragas. 

Šuo nė krust. Tupėjo tik, akis 
įbedęs į seną, aplūžusią ląstą. 

— Tur būt gavai gerus pietus, 
kad neryji, juk šiandien Velykos. 
Sargi, Sargi! — pradėjau vadinti. 
Bet jis nuolat tupėjo, kaip susty- 
ręs. 

Norėjau praeiti arčiau, bet ne- 
tikėtai koja mano užkliudė ak- 
menj... Viską dabar supratau... 

— Tai tokios tau Velykos; — 
pamaniau, 

Staiga pasidarė man nemalonu 
ir sarmata. Norėjau greitai bėgti 
atgal ir pasislėpti, kad Sargis ne- 
pažiūrėtų į mane. 

— Sargi, -— ėmiau švelniau jj 
kalbinti —Sargi, šuneli, nebijok, tai 
ėsk. Ne- 
bijok, aš į tave daugiau nebelai- 
dysiu akmenimis. Ir mano draugai 
tavęs nebemuš. Aš neleisiu. Esk, 
Sargi, ėsk!—čia jam vėl mečiau 
pyrago gabalėlį prie pat snukio. 

Sargis pažiūrėjo į mane, vis dar 
nepasitikėdamas, paskui į pyrago 
gabalėlį. Po valandėlės apuostė iš 
visų pusių pyragą, palaižė. Aš net 
kvapą sulaikiau. Laukiau, ką jis 
padarys. Sargis paėmė vieną ga- 
baliuką ir pamažėli jį suėdė, o pas- 
kiau jau daug greičiau ir kitus. 
irdyje jaučiau didelį džiaugsmą. 
Nieko nepaisydamas, visai 

jo prisiartinau. Ir koks buvo mano 
nusistebėjimas! 

Tas baisusis Sargis, kurio visi 
vaikai neapkentė ir bijojo, ne tik 
neurzgė, bet palaižė man ranką 
ir ėmė ėsti likusį mano rankoje: 
pyragą. Taip man linksma pasida- 
rè. Ziūrėjau į jį, lyg niekuomet 
jo būčiau nematęs. Atsisėdau ša- 
lia jo, ėmiau glostyti jo galvą.. 
apžiūrinėti jo plaukus. Kaklas buvo- 
nuo grandinės nugraužtas, o ap- 
link galvą buvo kelios žaizdos ša- 
šais apaugusios. Jis padėjo savo: 
galvą ant mano kelių. Staiga pa- 
stebėjau kraują, kuris tryško iš nau- 
jai pramuštos žaizdos ties ausimi, 
Ašaros ėmė man veržtis. Emiau. 
galvoti, kaip jam padėti, kad nors 
tuo atsilyginti už tiek jam pada- 
rytų skriaudų. Prisiekiau širdyje- 
niekuomet, niekuomet jo neskausti: 
ir draugams to daryti neleisti... 

Tartum iš miego pažadino mar? 
ne balsai draugų, kurie, pamatę: 
mane prie Sargio, žiūrėjo, kaip: 
stabo ištikti. Po valandėlės ėmė- 
rėkauti ir kolioti mane: 

— Ar tu iškvaišai? Kur tu lendi 
pas tą biaurybę! Jeigu tu nuo to. 
šunies neatsitrauksi, tai mes su 
tavimi margučių  neritinėsime ir 
niekuomet nežaisime su tavimi.. 
Girdi? 

— Jei nenorite, tai ir nerei- 
kia, — atsakiau, — bet nuo šios: 
dienos nė. vienas jūsų jo 'akmeni-- 
mis nebemėtys, nes kiekvieną su- 
muščiau, kas išdrįstų tai padaryti. 

-— Girdėjote? Cha! cha! — ėmė: 
visi juoktis, o Simukas suriko: 

— Aš pirmas jam uodegon: 
duosiu! t 

Stvėrė akmenį. Aš puoliau prie- 
Sargio, norėdamas ‘užstoti. Akmuo 
pataikė man į galvą, pasigirdo visų: 
vaikų klyksmas, galva man suužė- 
ir daugiau nieko nebeatsiminiau.. 

Kuomet atsikvošėjau, pamačiau: 

prie saves motiną, Oną ir Simuką, 
kuris stovėjo apsiašarojęs. 

— Ar labai skauda? — paklau- 
sė drebančiu balsu Simukas.—Do- 
vanok man, Kaziuk... Aš nenorėjau. 

Po valandėlės atėjo gydytojas, 
perrišo man galvą. Paskiau užmi- 
-gau ir miegojau. Rytojaus dieną 
išsiprašiau - mamytės, kad leistų 
„man atsikelti. Vaikščiojau su apriš- 
ta galva. Pagaliau, užėjo man no- 
ras pažiūrėti Sargio. Išėjau į kie- 
mą. Sargis, pamatęs mane, tuoj 
išlindo iš ląstos ir ėmė vizginti 
muodega. Kai prisiartinau, jis ėmė 
gerintis ir laižyti mano rankas. 
Pradėjau apžiūrinėti žaizdas. Jau 
ir vakarykštė žaizda buvo šašu 
„apaugusi. 

— Pasakyk, Sargi, — paklau- 
«siau atsiminęs vakarykštį jo kauks- 
mą, — ko tu taip vakar kaukei, 
kas tave sumušė? Ona sakė, kad 
tu ir naktį kauki, žmonėms mie- 


_— goti neduodi? Kodėl taip darai? 


Sargis žiūrėjo tiesiog man į 
akis ir juokėsi, iš tikrųjų juokėsi. 
Tai buvo tikra šypsena. 

Staiga Sargis suurzgė, ir aš 
pastebėjau kažkokį šešėlį prieš 
save. Pakėlęs galvą pamačiau Si- 
muką, 

— Ar labai tave sužeidžiau? — 
paklausė nedrąsiai. Aš nenorėjau 
į tave pataikyti. 

— Tai geriau, kad į mane 
pataikei. Neleisiu nė vienam jo 
mušti. 

— Iš aš jau jo nebemušiu, — 
tyliai atsakė Simukas, — man jo 
gaila. 

* * 
* 

— Tai rojaus gyvenimas prasi- 
dėjo tam Sargiui, — taip kalbėjo 
paskiau kiemo sargas. Ir iš tikrųjų. 
Ne tik nebevengdavo vaikai Sar- 
gio ląstos, bet dažnai ateidavo 
prie jo, su juo kalbėdavo, jam 
ėsti atnešdavo, o jis, vis linksmai 
uodega vizgindamas, kojomis trip- 
sėdavo, arba, atsigulęs ir galvą 
ant ištiestų pirmutinių kojų padė- 
jes» žiūrėdavo, kaip mes žaizda- 
vome kieme. 

Atsiuntė Dilgė. 


CDG 


Klaipėdos netekus 


Teka, pliūška Nemunėlis, 
‘Skuba į marias, 

‘Gal užgrobtiems vargdienėliams 
Paguodą nuneš... 


'Nebegirdi jis dainelių. 
-Savo krantuose: | 
Toj šalyje viešpatauja 
Liūdesio dvasia. 


Nebeliūski, Nemunėli, 
Vėl ateis laikai, — 


. Susibursim vienumoje 
„Mes visi kietai... 


Vis skambės tada dainelė, 
Garsus kraštas bus! 

Tik neliūskime, broleliai, 
Klaipėda bus mūs!.. 


B 


` 

PLAUKIA LYTYS! 


Kai, balandžiui įpusėjus, Reikia betgi pasakyti: 

Pučia šiltas švelnus vėjas Įdomu stebėt tas lytis, 

Ir kaitresnė saulė švyti — Kai jos šniokšdamos, lyg bangos, 
Plyšta ledas, plaukia lytys. Viena kitą vejas, rangos, 

Plaukia, tačiau pakely Verčias... Tai jums pasakys, 
Tirpsta, nyksta vandeny... Jei paklausit, ir Stasys. 


. Y Pri 
i) 
S W 


mi 


Štai jis nūn, mieli vaikeliai, — Bėgam!-—-Agnė tuoj sutiko | 
Patyręs, kad jau upely, Ir abu vaikai per pliką | 
Kursai jo laukuos vingiuoja, Lauką tekini nurūko... 

Plaukia lytys, taip byloja Ir štai jie jau ant tiltuko 

Savo seserei: „Agniet, Stovi, žavisi puikiu 

Bėgam lyčių pažiūrėt!“ | Ir podraug gūdžiu vaizdu! 


i 

ATEIS 


Ateis gražus pavasarėlis, 
Zibutės, pienės sužydės, 
Daina sulinkusį artoją 
Su arklu į laukus lydės. 


Tykus, gaivinantis vėjelis 
Atskris žaliuojančiais laukais, 
Veidai nuo rūpesčių vagoti 
Pavasario džiaugsmu nukais. 


Ateis, ateis pavasarėlis, 
Atneš vilties ir džiaugsmo čia. 
Kur svyra kryžiai samanoti 

Ir laimę nešanti gryčia. 


J. Rimašauskas 


RITINĖTOJAI 


— Šitas, — kaukšėdamas dan- 
tysna kiaušinį, kalbėjo Jurgutis, — 
už visus stipresnis. Gaila leisti. 

— Leisk, — apstoję aplink luo- 
belj vaikai ragina jį, — gailėsi da- 
bar kiaušinio, 

Jurgiukas dar kartą pakaukšėjo 
dantysna kiaušiniu, apžiūrėjo jį, 


apvartė ir vėl įsidėjo kišenėn. Iš, 


kitos kišenės išsitraukė žalios spal- 
vos, matyt, vantų lapuose virtą ir 
pavedęs luobeliu iš apačios palei- 
do ritentis per grindis. 

Visų akys nukrypo į riedantį ir 
čežantį kiaušinį. | 

Tyla aplinkui. Kiekvienas stebi: 
kurin pataikys. Ir tyliai, lyg patys 
sau sakytų, šnabžda: 

— Pro manąjį praėjo... 

— Maną pakliudė... 

— Su manu susimušė... 

— Maniškį nunešė... 

— Kad jį kur... 

— Tik vieną paliko... 

Zaliutis kiaušinėlis tuo tarpu 


riedėdamas vis kliudė ir kliudė 
kitus, lyg paženklindamas, kad Jur- 
gučio kišenėn turi eiti. Paliko tik 
vieną. Bet tuo sykiu, sakytum, vė- 
jelis iš kur pūsterėjo, žaliutis su- 
sisuko ir pradėjo riedėti paliktojo 
linkui. Visi dar labiau jį sekė. 
Klius ar neklius, — kiekvienas 
manė. Kai kurie buvo apsemti pa- 
vydo, kiti tik šypsoiosi. Jurgutis 
tačiau nei džiaugėsi, nei stebėjo- 
si. Devynis kiaušinius paleido be- 
naudžiai, ir juos visus nusinešė 
kiti. Belikę buvo jam tik du. Anas 
stiprus ir šitas žaliutis. Vis tik, 
galvoja, gerai padaręs, kad palei- 
des žaliutį. Jau dvyliką kliudęs, 
lekia prie tryliktojo. Tai nebent 
ritenimas. Jis ir pats pirmą „kartą 
tokį paleidimą mato. Kliuvo. Vos 
vos sujudino. Bet ir tiekos pa- 
kako, kad galėtų paimti. 


Surankiojo tada Jurgutis išloš- 
tuosius kiaušinius ir susikamšė ki- 
šenėsna. Visi apstojo jį ir pradėjo 

prašyti parodyti aną žaliutj. Vie- 
nas dar rankoje nelaikęs žadėjo 
Jurgučiui už jį duoti šešis kiauši- 
nius. 

— Kas man iš sumuštų — ma- 
no sveikas, — atsakė Jurgutis. 

Kitas vėl kibo, kad duotų pa- 
žiūrėti į dantis, ar stiprus. Trečias 
pasakė, kad esąs prilietas cukraus. 
To ir pakako, kad visi imtų atim- 
dinėti iš Jurgučio žaliutį, vantų la- 
puose virtą, kiaušinį. Jurgutis išsi- 
sukdinėjo iš graibančių jį rankų, 
tūpčiojo, striuokčiojo. Bet vis tik 
neįstengė vienas su visais sulygti. 
Buvo sučiuptas. Jurgučio kišenės, 
pilnos nevirintų kiaušinių susi- 
plojo, suliūško. Ir jis pajuto, kaip 
daugelyje vietų darėsi jo kūnui 
drėgna. 

— Leiskit, — suriko pagaliau, — 
aš pats atiduosiu. 

— Dabar jis atiduos, kaip pa- 
tys galim pasiimti, — šaukė anieji. 

Tada Jurgiukas kažkaip pasi- 
suko, šusterėjo šonan ir išsprūdo 
iš visų rankų. Greitai pravėrė du- 
ris ir spruko laukan. Kiti pasilei- 
do jį vytis. Jurgutis bebėgdamas 
išsitraukė iš vienos kišenės sutraiš- 
kytą kiaušinį ir paleido juo į be- 
sivejančius.  Kažkuriam pataikė. 
Tas jau atsiliko besišluostydamas. 
Jurgutis dar kartą metė. Vėl vie- 
nas atsiliko su geltona kakta. 
Kiti jau pradėjo privengti. Vijosi 
jau tik vienas. Tada Jurgiukas at- 

sisuko, sustojo vietoje. Ir iškėlęs 
ranką su kiaušiniu sušuko: 

— Tik prisiartink! Tuoj suar- 
dysiu žaliučiu kaktą. 

— Nejuokauk, girdi, Jurguti, 
gana, — prašėsi anas taip pat su- 
stojęs. ' 

Jurgutis laikė iškeltą tuščią 
saują ir jau rengėsi pagązdinda- 
mas mesti, kai tuo tarpu anas su- 
sisuko atgal ir ėmė bėgti šaukda- 
mas: . 

— Berniukai, Jurgutis cukriniu 
nori mesti. Ai, bėgam! 

Ir visi bėgo trobos link, o Jur- 
gutis, iškėlęs tuščią ranką, vijo. 
Privyti prie trobos užsikimšo tarp- 
duryje, negalėdami įsibrauti į vidų. 
Tada Jurgutis garsiai juokdamasis 
atgniaužė tuščią saują ir pasakė: 

— Va, ko jūs bijot. 

Visi sumišo. Buvo nugalėti. 
Jautė, kad Jurgutis jiems už blo- 
gą geru atmokėjo, be to, pajuto, 
kokie jie bailiai, kad net tuščios 
rankos išsigando. 

— Einam visi pirkion. Vėl ri- 
tinėsim. 

— Einam. Bet man sumuštuo- 


sius  atiduosit, — reikalavo Jur- 
gutis. 

— Puse. 

— Gerai? 

— Tai einam. 


Ir visi vėl susikaupė prie luo- 
belio ir prie ritinėjamų kiaušinių. 
P, 


Pavasaris 


Juokiasi saulutė, 
Kad sutirpo sniegas, 
Kad pabudo viskas | 
iš žiemužės miego. 


Artojėlis taiso, 
- Plūgą geležinį, ; 
Greit reikes išarti 
= Vagą pirmutinę. 


Piemenėliai džiaugias, 
Jau orai atšilę, 

Bus smagu ralioti | 
Ten už juodo šilo. 


J. Kuolaltis 


"Ir mes dirbame... 


STABTELK, PAGALVOK! 


9 uždavinys 
Juostelės 


Šiose juos- 
telėse yra 
surašyta Ži- 
noma mįslė. 


Kas mokės 
šias juoste- 
les sustum- 


dyt aukštyn ir žemym, tas tą mįslę 
perskaitys. 
Perskaitykite ir jūs. 
10 uždavinys 
Degtukai 


LI 


Čia yra 8 kvadratai. Paimkite 3 
degtukus, kad liktų 5 kvadratai. 


11 uždavinys 
Dalyba 
(Atsiuntė Gegutė) 


Padalinkite 12 pusiau, kad būtų 7. . 


Pastaba. Šių uždavinių spren- 
dimus ir sprendėjų pavardes pa- 
skelbsime 18 „Varpelio“ numeryje, 


Wydawca-Leidėjas L. Cicėnas 

Uždavinių sprendimas: 


7 uždavinys 


8 uždavinys 


Platūs vartai išeiti, bet siauri 
sugrįžti. 
Vaikų šypsenos 
Mažuolėlis 


Tėtė bara Jonuką: 

— Negražu, Jonuk, nosį krapš- 
tyti. Tatai net nemandagu. 

— Tai kam, tėte, nosyje pk 
tės pladlekstos? M 


Uždavinius išsprendė: 


1) M. Baranauskaitė, K. Čeponis, 
G. Čepulytė, M. ir D. Čibirai, A. Čibiras, 
P. Gimžauskas,“ J. Girdziušas, S. Jan- 
kauskas, B. Jaura, P. Kindurys, Ip. Kra- 
sauskas, O. Krasauskaitė, A. Lebedytė, 
A. Markauskaitė, Jurgis ir Juozas Navi- 
kai, A. Papšys, A. Pirštelis, J. Sadauny- 
kas, N. Sapiegaitė, S. Sužiedėlis, V. Te- 
lyčėnaitė, A. Vasiliauskaitė, M. Vileitytė, 
B. Viškelis—7 ir 8 uždavinius. 

2) J. Aliukas, F. Čėnys, Gegutė, S. 
Kairys — 8 uždavinį. 

Be to, dar atsiuntė 7 ir 8 uždavinių 
sprendimus G. Stasys ir S, A. S—lis, 


LAIŠKŲ DĖŽUTĖ 


Vy—tui Papšiui. Pasaka graži, ją 


vėliau įdėsime. Parašyk tokių ir daugiau. 


J. Girdziušui. Uždavinys teisingas, 
mes jį kada nors įdėsime. 

M. Vileitytei. Pasaka ir uždavinys 
gražūs. Vėliau įdėsime. Eilėraščiai dar 
silpnučiai, spaudai netinka, 
mums rašinėti. Tik kokios lauki naudos? 


Redaktor-Redaktorius V. Budrevičius 


Drukarnia- -Spaustuvė RUCH” Wilno, Tatarska 6 


Prašome | 


